title: Rozhodnutie Rady (EÚ) 2018/404 z 13. marca 2018 o podpise Dohody medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020, v mene Únie

text:
               16.3.2018

               SK

               Úradný vestník Európskej únie

               L 74/1

         ROZHODNUTIE RADY (EÚ) 2018/404
   z 13. marca 2018
   o podpise Dohody medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020, v mene Únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               V nariadení Európskeho parlamentu a Rady (EÚ) č. 515/2014 (1) sa stanovuje, že krajiny pridružené k vykonávaniu, uplatňovaniu a vývoju schengenského acquis sa podieľajú na nástroji pre finančnú podporu v oblasti vonkajších hraníc a víz a že sa majú dohodnúť mechanizmy týkajúce sa ich finančných príspevkov a dodatočných pravidiel potrebných na takúto účasť vrátane ustanovení, ktorými sa zaisťuje ochrana finančných záujmov Únie a právomoc Dvora audítorov vykonávať audit.

               (2)

               Rada 14. júla 2014 poverila Komisiu, aby začala rokovania s Nórskym kráľovstvom, Islandskou republikou, Švajčiarskou konfederáciou a Lichtenštajnským kniežatstvom o dohode o podmienkach ich účasti na nástroji Fondu pre vnútornú bezpečnosť pre hranice a víza na obdobie rokov 2014 až 2020. Rokovania so Švajčiarskou konfederáciou boli úspešne ukončené parafovaním dohody 21. apríla 2017.

               (3)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (4)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (2); Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (3); Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)

               Dohoda by sa preto mala podpísať v mene Únie s výhradou jej uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020 (4), s výhradou uzavretia uvedenej dohody.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 13. marca 2018

            Za Radu

            predseda

         V. GORANOV

      (1)  Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

      (2)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (3)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (4)  Text dohody sa uverejní spolu s rozhodnutím o uzavretí dohody.


title: Rozhodnutie Rady (SZBP) 2018/458 z 19. marca 2018, ktorým sa zrušuje spoločná pozícia 97/193/SZBP o reštriktívnych opatreniach zameraných na osoby, ktoré sa dopustili násilných činov počas konfliktov v Mostare 10. februára 1997

text:
               20.3.2018

               SK

               Úradný vestník Európskej únie

               L 77/16

         ROZHODNUTIE RADY (SZBP) 2018/458
   z 19. marca 2018,
   ktorým sa zrušuje spoločná pozícia 97/193/SZBP o reštriktívnych opatreniach zameraných na osoby, ktoré sa dopustili násilných činov počas konfliktov v Mostare 10. februára 1997
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. marca 1997 prijala spoločnú pozíciu 97/193/SZBP (1).

               (2)

               Na základe preskúmania spoločnej pozície 97/193/SZBP by sa opatrenia uložené touto spoločnou pozíciou mali zrušiť.

               (3)

               Spoločná pozícia 97/193/SZBP by sa preto mala zrušiť,

         PRIJALA TOTO ROZHODNUTIE:
   Článok 1
   Spoločná pozícia 97/193/SZBP sa týmto zrušuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 19. marca 2018

            Za Radu

            predsedníčka

         F. MOGHERINI

      (1)  Spoločná pozícia 97/193/SZBP zo 17. marca 1997 ustanovená Radou na základe článku J.2 Zmluvy o Európskej únii o reštriktívnych opatreniach zameraných na osoby, ktoré sa dopustili násilných činov počas konfliktov v Mostare 10. februára 1997 (Ú. v. ES L 81, 21.3.1997, s. 1).


title: Rozhodnutie Rady (SZBP) 2018/459 z 19. marca 2018, ktorým sa mení rozhodnutie 2011/173/SZBP o reštriktívnych opatreniach s ohľadom na situáciu v Bosne a Hercegovine

text:
               20.3.2018

               SK

               Úradný vestník Európskej únie

               L 77/17

         ROZHODNUTIE RADY (SZBP) 2018/459
   z 19. marca 2018,
   ktorým sa mení rozhodnutie 2011/173/SZBP o reštriktívnych opatreniach s ohľadom na situáciu v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 21. marca 2011 prijala rozhodnutie 2011/173/SZBP (1) o reštriktívnych opatreniach s ohľadom na situáciu v Bosne a Hercegovine.

               (2)

               Na základe preskúmania rozhodnutia 2011/173/SZBP by sa platnosť reštriktívnych opatrení mala predĺžiť do 31. marca 2019.

               (3)

               Rozhodnutie 2011/173/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 6 rozhodnutia 2011/173/SZBP sa druhý odsek nahrádza takto:

      „Toto rozhodnutie sa uplatňuje do 31. marca 2019.“.

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 19. marca 2018

            Za Radu

            predsedníčka

         F. MOGHERINI

      (1)  Rozhodnutie Rady 2011/173/SZBP z 21. marca 2011 o reštriktívnych opatreniach s ohľadom na situáciu v Bosne a Hercegovine (Ú. v. EÚ L 76, 22.3.2011, s. 68).


title: Rozhodnutie Komisie zo 14. marca 2018 o nástroji pre utečencov v Turecku, ktorým sa mení rozhodnutie Komisie C(2015) 9500, pokiaľ ide o príspevok na nástroj pre utečencov v Turecku

text:
               21.3.2018

               SK

               Úradný vestník Európskej únie

               C 106/4

         ROZHODNUTIE KOMISIE
   zo 14. marca 2018
   o nástroji pre utečencov v Turecku, ktorým sa mení rozhodnutie Komisie C(2015) 9500, pokiaľ ide o príspevok na nástroj pre utečencov v Turecku
   (2018/C 106/05)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 210 ods. 2 a článok 214 ods. 6,
   keďže:

               (1)

               V bode 6 vyhlásenia EÚ a Turecka z 18. marca 2016 (ďalej len „vyhlásenie“) sa uvádza, že Únia zmobilizuje financovanie tohto nástroja vo výške ďalších 3 000 000 000 EUR do konca roku 2018, keď budú pôvodne pridelené zdroje v rámci nástroja pre utečencov v Turecku (ďalej len „nástroj“) vo výške 3 000 000 000 EUR takmer vyčerpané a za predpokladu, že sa splnia príslušné podmienky.

               (2)

               Zástupcovia vlád členských štátov 3. februára 2016 vypracovali takzvanú Spoločnú dohodu o vytvorení rámca riadenia a podmienenosti pre utečenecký nástroj pre Turecko medzi členskými štátmi EÚ a Komisiou (ďalej len „spoločná dohoda“).

               (3)

               Komisia poznamenáva, že prvá tranža príspevkov pozostávala z 1 000 000 000 EUR z rozpočtu Únie a z 2 000 000 000 EUR od členských štátov. Komisia sa domnieva, že v prípade druhej tranže na roky 2018 – 2019 by sa malo zachovať rovnaké rozdelenie.

               (4)

               Postupné poskytovanie pomoci je podmienené pokračujúcim vykonávaním dohody Európskej únie a Tureckej republiky o zintenzívnení spolupráce v oblasti podpory osôb, ktoré sú pod dočasnou ochranou, a v oblasti riadenia migrácie v rámci koordinovaného úsilia o vyriešenie krízy.

               (5)

               Jednotlivé finančné príspevky od členských štátov by sa mali zahrnúť do rozpočtu Únie ako vonkajšie pripísané príjmy v súlade s článkom 21 ods. 2 písm. b) nariadenia Európskeho parlamentu a Rady (EÚ, Euratom) č. 966/2012 (1). Keďže Komisia má v súlade s článkom 317 zmluvy výhradnú zodpovednosť za plnenie rozpočtu Únie, členské štáty by jej mali v mene Únie predložiť osvedčenia o poskytnutí príspevku. Po prijatí každého z týchto osvedčení o poskytnutí príspevku vyjadreného v eurách môže Komisia sprístupniť zodpovedajúce viazané rozpočtové prostriedky v súlade s článkom 7 ods. 2 delegovaného nariadenia Komisie (EÚ) č. 1268/2012 (2). Jednotlivé osvedčenia o poskytnutí príspevku majú byť založené na jednotnom vzore umožňujúcom v prípade potreby adaptáciu na osobitné potreby.

               (6)

               Rozhodnutia týkajúce sa poskytovania humanitárnej pomoci a súvisiace činnosti sa vykonajú v súlade s nariadením Rady (ES) č. 1257/96 (3) a podľa zásad stanovených v Európskom konsenze o humanitárnej pomoci (4).

               (7)

               Z uvedených dôvodov treba rozhodnutie Komisie C(2015) 9500 zodpovedajúcim spôsobom zmeniť,

         ROZHODLA TAKTO:
   Článok 1
   Rozhodnutie Komisie C(2015) 9500 sa mení takto:

               1.

               Článok 1 sa nahrádza takto:
               „Týmto rozhodnutím sa zriaďuje koordinačný mechanizmus – nástroj pre utečencov v Turecku (ďalej len „nástroj“), ktorého cieľom je pomáhať Turecku pri riešení naliehavých humanitárnych a rozvojových potrieb utečencov a osôb oprávnených na doplnkovú ochranu a ich hostiteľských komunít, ako aj vnútroštátnym a miestnym orgánom pri riadení prílevu utečencov a osôb oprávnených na doplnkovú ochranu a pri riešení jeho následkov.“

               2.

               V článku 2 sa odsek 2 nahrádza takto:
               „Konkrétnym cieľom nástroja je zvýšiť efektívnosť a komplementárnosť podpory poskytovanej utečencom a osobám oprávneným na doplnkovú ochranu a ich hostiteľským komunitám, ako aj vnútroštátnym a miestnym orgánom pri riadení prílevu utečencov a osôb oprávnených na doplnkovú ochranu a pri riešení jeho následkov.“

               3.

               V článku 4 sa odseky 1 a 2 nahrádzajú takto:

                           „1.

                           Nástrojom sa koordinuje suma 3 000 000 000 EUR na roky 2016 – 2017 a dodatočná suma 3 000 000 000 EUR na roky 2018 – 2019.

                              Príspevok z rozpočtu EÚ

                           2.

                           Z celkovej sumy 3 000 000 000 EUR na roky 2016 – 2017 je suma 1 000 000 000 financovaná z rozpočtu EÚ, pričom rovnako to je aj v prípade rokov 2018 – 2019, s výhradou následných jednotlivých rozhodnutí o financovaní v súlade s článkom 84 ods. 2 nariadenia (EÚ, Euratom) č. 966/2012 a v súlade s jeho rozpočtovými pravidlami a požiadavkami príslušného základného aktu.“

               4.

               V článku 4 sa dopĺňa tento odsek 4:

                           „4.

                           Členské štáty poskytnú sumu 2 000 000 000 EUR na roky 2018 – 2019 v súlade s rozdelením príspevkov podľa hrubého domáceho dôchodku (HND) [na základe rozpočtu Európskej únie na rok 2018].“

               5.

               V článku 5 ods. 1 sa bod iv) nahrádza takto:

                           „iv)

                           monitoruje príspevky členských štátov podľa harmonogramu poskytnutia príspevku stanoveného v osvedčení o poskytnutí príspevku každého členského štátu.“

               6.

               V článku 8 sa odsek 3 sa nahrádza takto:
               „Komisia v úzkej spolupráci s členskými štátmi vykoná do 31. decembra 2021 hodnotenie prvej tranže nástroja a do 31. decembra 2023 hodnotenie druhej tranže.“

               7.

               V článku 9 sa odsek 1 nahrádza takto:

                           „1.

                           Tento nástroj sa zriaďuje od 1. januára 2016 pre finančné príspevky v rámci rozpočtových rokov 2016 – 2017 a pre finančné príspevky v rámci rozpočtových rokov 2018 – 2019. Bude spravovaný na základe príspevkov členských štátov a harmonogramu ich poskytnutia, ktorý bude oznámený Komisii a potvrdený Komisiou.“

         Článok 2
   1.   Toto rozhodnutie nadobúda účinnosť dňom jeho prijatia.
   2.   Uverejní sa v úradnom vestníku.

      V Bruseli 14. marca 2018

            Za Komisiu

         Johannes HAHN

            člen Komisie

      (1)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (2)  Ú. v. EÚ L 362, 31.12.2012, s. 1.

      (3)  Nariadenie Rady (ES) č. 1257/96 z 20. júna 1996 o humanitárnej pomoci (Ú. v. ES L 163, 2.7.1996, s. 1).

      (4)  Spoločné vyhlásenie Rady a zástupcov vlád členských štátov, ktorí sa zišli na zasadnutí Rady, Európskeho parlamentu a Európskej komisie „Európsky konsenzus o humanitárnej pomoci“ (Ú. v. EÚ C 25, 30.1.2008, s. 1).

      DÔVODOVÁ SPRÁVA
      Prijatie rozhodnutia Komisie o nástroji pre utečencov v Turecku, ktorým sa mení rozhodnutie Komisie C(2015) 9500, pokiaľ ide o príspevok na nástroj pre utečencov v Turecku
      Nástroj pre utečencov v Turecku bol zriadený v roku 2015 ako jednoznačný prejav záväzku EÚ podporovať utečencov v Turecku. Bol kombináciou humanitárnej a nehumanitárnej pomoci Turecku v jeho úsilí poskytovať útočisko utečencom. Prvá tranža financovania v rámci nástroja predstavovala 3 mld. EUR na roky 2016 a 2017.
      Mobilizácia prvej tranže v rámci nástroja pre utečencov v Turecku bola úspechom. V priebehu 21 mesiacov od vyhlásenia EÚ a Turecka z marca 2016 sa podarilo naprogramovať, viazať a uzavrieť zmluvy na celú sumu balíka operačných prostriedkov, a to 3 mld. EUR. Druhá výročná správa o nástroji pre utečencov v Turecku (1) obsahuje podrobné informácie o výsledkoch a vykonávaní všetkých 72 projektov. V správe sa potvrdzuje dosiahnutie hmatateľných výsledkov. Tieto výsledky zahŕňajú poskytovanie mesačnej podpory príjmu takmer 1,2 milióna najzraniteľnejších utečencov prostredníctvom mesačných hotovostných prevodov v rámci núdzovej záchrannej sociálnej siete, zabezpečenie výučby tureckého jazyka pre 312 000 utečeneckých detí a vzdelávacích materiálov pre 500 000 študentov, ako aj lekárske vyšetrenie takmer 764 000 utečencov v rámci primárnej zdravotnej starostlivosti a očkovanie viac než 217 000 sýrskych utečeneckých detí. Riadenie nástroja umožnilo aj prístup založený na partnerstve medzi EÚ a členskými štátmi, pričom spoločné riadenie by nebolo možné, ak by financovanie pochádzalo výlučne z rozpočtu EÚ.
      EÚ má veľký záujem pokračovať v tom, čo sa osvedčilo ako dobre fungujúci postup. Preto sa vypracovalo toto rozhodnutie Komisie, ktorým sa má zabezpečiť pokračovanie prínosnej činnosti nástroja, ako sa uvádza vo vyhlásení EÚ a Turecka.
      Vo vyhlásení EÚ a Turecka sa potvrdilo, že pokiaľ sa splnia príslušné podmienky, EÚ do konca roku 2018 zmobilizuje ďalšie financovanie tohto nástroja vo výške 3 mld. EUR. Je preto potrebné prijať rozhodnutie o dodatočnom financovaní s cieľom zabezpečiť kontinuitu projektov nástroja a neprerušené poskytovanie podpory utečencom. Komisia preto prijíma rozhodnutie o druhej sume pridelených prostriedkov na nástroj pre utečencov v Turecku vo výške 3 mld. EUR. Rozpočet zmobilizovaný v rámci nástroja v rokoch 2016 a 2017 pozostával z 1 mld. EUR z rozpočtu EÚ a 2 mld. EUR z príspevkov členských štátov ako vonkajších pripísaných príjmov. Navrhuje sa zachovať rovnaký princíp aj na roky 2018 a 2019. Týmto rozvrhnutím sa zabezpečí, aby v rozpočte EÚ zostali do konca súčasného viacročného finančného rámca dostatočné rezervy na riešenie núdzových situácií a neočakávaných kríz, a to najmä v oblasti migrácie.
      Mobilizácia príspevkov členských štátov na nástroj na roky 2016 a 2017 vyplynula zo Spoločnej dohody o vytvorení rámca riadenia a podmienenosti pre utečenecký nástroj pre Turecko medzi Komisiou a zástupcami vlád 28 členských štátov (2). Štruktúra riadenia nástroja, ktorej jadrom je výbor, v ktorom hlasujú všetky členské štáty a Turecko v ňom má poradnú funkciu, sa ukázala ako veľmi účinná. Ak by druhá tranža pozostávala len z prostriedkov pochádzajúcich z rozpočtu EÚ, uplatňovali by sa štandardné pravidlá EÚ a členské štáty by boli z riadenia nástroja vylúčené. Komisia vyzýva členské štáty, aby na roky 2018 a 2019 stanovili podobný princíp spočívajúci v zahrnutí finančných príspevkov členských štátov do rozpočtu EÚ ako vonkajšie pripísané príjmy, ako to bolo v prípade prvej tranže.

         (1)  Oznámenie Komisie COM(2018) 91 z 13. marca 2018.

         (2)  Spoločná dohoda o vytvorení rámca riadenia a podmienenosti pre utečenecký nástroj pre Turecko medzi Komisiou a zástupcami vlád 28 členských štátov z 5. februára 2016.


               21.3.2018

               SK

               Úradný vestník Európskej únie

               C 106/7

         Rozhodnutie Úradu pre európske politické strany a európske politické nadácie
   z 13. novembra 2017
   nezaregistrovať Identités & traditions européennes
   (Iba anglické znenie je autentické)
   (2018/C 106/06)
   ÚRAD PRE EURÓPSKE POLITICKÉ STRANY A EURÓPSKE POLITICKÉ NADÁCIE
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ, Euratom) č. 1141/2014 z 22. októbra 2014 o štatúte a financovaní európskych politických strán a európskych politických nadácií (1), najmä na jeho článok 9,
   so zreteľom na predložený dokument prijatý od Identités & traditions européennes ASBL,
   keďže:

               (1)

               dňa 28. septembra 2017 Úrad pre európske politické strany a európske politické nadácie (ďalej len „úrad“) dostal dokument, ktorý predložila Identités & traditions européennes ASBL (ďalej len „ITE“) na účely svojej registrácie ako európska politická nadácia,

               (2)

               k predloženému dokumentu bol priložený list, ktorý spoločne podpísali predseda ITE a predseda Alliance européenne des mouvements nationaux („AEMN“) – združenia, ku ktorému je ITE formálne pridružená podľa článku 16a svojich stanov,

               (3)

               dňa 4. októbra 2017 úrad zaslal ITE predbežné posúdenie, v ktorom predbežne stanovil, že – bez toho, aby bola dotknutá otázka, či predložený dokument predstavuje žiadosť podľa nariadenia (EÚ, Euratom) č. 1141/2014 – predložený dokument je neprípustný, resp. nespĺňa minimálne jednu z podmienok stanovených v článku 3 ods. 2 nariadenia č. 1141/2014,

               (4)

               úrad vyzval ITE, aby akékoľvek písomné pripomienky, ktoré si želá predložiť, predložila najneskôr do piatku 20. októbra 2017,

               (5)

               ITE túto možnosť nevyužila a k dnešnému dňu nepredložila žiadne pripomienky,

               (6)

               úrad posúdil prípustnosť a opodstatnenosť predloženého dokumentu bez toho, aby bola dotknutá otázka, či tento predložený dokument predstavuje žiadosť podľa podmienok stanovených v nariadení (EÚ, Euratom) č. 1141/2014,

               (7)

               úrad sa domnieva, že aj keby sa predložený dokument považoval za žiadosť v súlade s podmienkami stanovenými v nariadení (EÚ, Euratom) č. 1141/2014, nebol by prípustný, pretože podľa článku 8 ods. 1 uvedeného nariadenia môže žiadosť o registráciu ako európska politická nadácia podať iba európska politická strana, ku ktorej je daná nadácia oficiálne pridružená,

               (8)

               ITE je formálne pridružená k AEMN, ktorá nie je európskou politickou stranou registrovanou v súlade s podmienkami a postupmi stanovenými v nariadení (EÚ, Euratom) č. 1141/2014,

               (9)

               predložený dokument teda nie je v súlade s formálnou požiadavkou stanovenou v článku 8 ods. 1 nariadenia (EÚ, Euratom) č. 1141/2014,

               (10)

               úrad okrem toho zastáva názor, že aj keby sa predložený dokument považoval za prípustný v súlade s podmienkami stanovenými v nariadení (EÚ, Euratom) č. 1141/2014, bol by bezpredmetný, pretože podľa článku 3 ods. 2 písmena a) uvedeného nariadenia registrácia je podmienená tým, či je žiadateľ pridružený k európskej politickej strane zaregistrovanej v súlade s podmienkami a postupmi stanovenými v uvedenom nariadení,

               (11)

               ako sa uvádza v odôvodnení 8, AEMN nie je európska politická strana registrovaná v súlade s podmienkami a postupmi stanovenými v nariadení (EÚ, Euratom) č. 1141/2014,

               (12)

               predložený dokument preto nespĺňa jednu z podmienok stanovených v článku 3 ods. 2 nariadenia (EÚ, Euratom) č. 1141/2014, najmä podmienku uvedenú v písmene a) článku 3 ods. 2 tohto nariadenia,

         PRIJAL TOTO ROZHODNUTIE:
   Článok 1
   Dokument, ktorý predložila Identités & traditions européennes na účely svojej registrácie ako európska politická nadácia, sa týmto zamieta.
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je adresované

               Identités & traditions européennes

               Rue des Alliés 15

               6044 Roux (Charleroi)

               BELGIQUE/BELGIË

      V Bruseli 13. novembra 2017

            Za Úrad pre európske politické strany a európske politické nadácie

            riaditeľ

         M. ADAM

      (1)  Ú. v. EÚ L 317, 4.11.2014, s. 1.


title: Rozhodnutie Rady (SZBP) 2018/466 z 21. marca 2018, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte

text:
               21.3.2018

               SK

               Úradný vestník Európskej únie

               LI 78/3

         ROZHODNUTIE RADY (SZBP) 2018/466
   z 21. marca 2018,
   ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 21. marca 2011 prijala rozhodnutie 2011/172/SZBP (1) o reštriktívnych opatreniach voči určitým osobám, subjektom a orgánom s ohľadom na situáciu v Egypte.

               (2)

               Na základe preskúmania rozhodnutia 2011/172/SZBP by sa platnosť reštriktívnych opatrení mala predĺžiť do 22. marca 2019.

               (3)

               Odôvodnenia týkajúce sa štyroch osôb uvedených v prílohe k rozhodnutiu 2011/172/SZBP by sa mali zmeniť.

               (4)

               Zo zoznamu fyzických a právnických osôb, subjektov a orgánov uvedeného v prílohe k rozhodnutiu 2011/172/SZBP by sa malo vypustiť šesť osôb.

               (5)

               Rozhodnutie 2011/172/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2011/172/SZBP sa mení takto:

               1.

               V článku 5 sa druhý odsek nahrádza takto:
               „Toto rozhodnutie sa uplatňuje do 22. marca 2019.“

               2.

               Príloha sa mení tak, ako sa uvádza v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 21. marca 2018

            Za Radu

            predsedníčka

         E. ZAHARIEVA

      (1)  Rozhodnutie Rady 2011/172/SZBP z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte (Ú. v. EÚ L 76, 22.3.2011, s. 63).

      PRÍLOHA

                  1.

                  V prílohe k rozhodnutiu 2011/172/SZBP sa záznamy týkajúce sa osôb uvedených nižšie nahrádzajú týmito záznamami:

                              Meno (a prípadné prezývky)

                              Identifikačné údaje

                              Dôvody zaradenia na zoznam

                              2.

                              „Suzanne Saleh Thabet

                              Manželka Mohameda Hosniho Elsayeda Mubaraka, bývalého prezidenta Egyptskej arabskej republiky.
                              Dátum nar.: 28.2.1941
                              žena

                              Spriaznená s Mohamedom Hosnim Elsayedom Mubarakom, proti ktorému vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov.

                              4.

                              Heidy Mahmoud Magdy Hussein Rasekh

                              Manželka Alaa Mohameda Hosniho Elsayeda Mubaraka, syna bývalého prezidenta Egyptskej arabskej republiky.
                              Dátum nar.: 5.10.1971
                              žena

                              Osoba, proti ktorej vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov a ktorá je spriaznená s Alaaom Mohamedom Hosnim Elsayedom Mubarakom.

                              6.

                              Khadiga Mahmoud El Gammal

                              Manželka Gamala Mohameda Hosniho Elsayeda Mubaraka, syna bývalého prezidenta Egyptskej arabskej republiky.
                              Dátum nar.: 13.10.1982
                              žena

                              Osoba, proti ktorej vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov a ktorá je spriaznená s Gamalom Mohamedom Hosnim Elsayedom Mubarakom.

                              19.

                              Elham Sayed Salem Sharshar

                              Manželka Habiba Ibrahima Eladliho.
                              Dátum nar.: 23.1.1963
                              žena

                              Osoba, proti ktorej sa na základe Dohovoru Organizácie Spojených národov proti korupcii vedie súdne konanie v súvislosti so zneužitím štátnych finančných prostriedkov a ktorá je spriaznená s Habibom Ibrahimom Eladlim.“

                  2.

                  V prílohe k rozhodnutiu 2011/172/SZBP sa vypúšťajú záznamy týkajúce sa týchto osôb:

                              7.

                              Ahmed Abdelaziz Ezz;

                              8.

                              Abla Mohamed Fawzi Ali Ahmed Salama;

                              9.

                              Khadiga Ahmed Ahmed Kamel Yassin;

                              10.

                              Shahinaz Abdel Aziz Abdel Wahab Al Naggar;

                              11.

                              Ahmed Alaeldin Amin Abdemaksoud Elmaghraby;

                              12.

                              Naglaa Abdallah El Gazaerly.


title: Rozhodnutie Rady (EÚ, Euratom) 2018/472 z 19. marca 2018, ktorým sa vymenúva člen Dvora audítorov

text:
               22.3.2018

               SK

               Úradný vestník Európskej únie

               L 79/23

         ROZHODNUTIE RADY (EÚ, Euratom) 2018/472
   z 19. marca 2018,
   ktorým sa vymenúva člen Dvora audítorov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh Belgického kráľovstva,
   so zreteľom na stanovisko Európskeho parlamentu (1),
   keďže:

               (1)

               Funkčné obdobie pána Karla PINXTENA, člena Dvora audítorov, skončilo 28. februára 2018.

               (2)

               Mal by sa preto vymenovať nový člen Dvora audítorov,

         PRIJALA TOTO ROZHODNUTIE:
   Článok 1
   Za člena Dvoru audítorov sa týmto vymenúva pani Annemie TURTELBOOMOVÁ na obdobie od 1. mája 2018 do 30. apríla 2024.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 19. marca 2018

            Za Radu

            predseda

         R. PORODZANOV

      (1)  Stanovisko z 1. marca 2018 (zatiaľ neuverejnené v úradnom vestníku).


title: Rozhodnutie Rady (EÚ) 2018/467 z 25. septembra 2017 o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA)

text:
               22.3.2018

               SK

               Úradný vestník Európskej únie

               L 79/1

         ROZHODNUTIE RADY (EÚ) 2018/467
   z 25. septembra 2017
   o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rozhodnutie Európskeho parlamentu a Rady (EÚ) 2017/1324 (1) upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“), na ktorom sa spoločne podieľajú niektoré členské štáty.

               (2)

               Cieľom programu PRIMA je realizovať spoločný program na vybudovanie výskumných a inovačných kapacít a rozvíjanie znalostí a spoločných inovačných riešení pre agropotravinárske systémy v záujme zabezpečenia ich udržateľnosti a pre integrované zásobovanie vodou a hospodárenie s ňou v oblasti Stredozemia, aby sa zabezpečila väčšia odolnosť týchto systémov a tohto zásobovania a hospodárenia voči zmene klímy, ako aj ich väčšia účinnosť, nákladová efektívnosť a environmentálna a sociálna udržateľnosť a aby sa prispelo k riešeniu problémov v oblasti nedostatku vody, potravinovej bezpečnosti, výživy, zdravia, blahobytu a migrácie pri ich zdroji.

               (3)

               Program PRIMA budú spoločne realizovať viaceré členské štáty a tretie krajiny (ďalej len „zúčastnené štáty“), pričom budú preukazovať vysokú úroveň záväzku dosiahnuť vedeckú, riadiacu a finančnú integráciu a budú pracovať za rovnakých podmienok.

               (4)

               Libanonská republika (ďalej len „Libanon“) vyjadrila želanie pripojiť sa k programu PRIMA ako zúčastnený štát a rovnocenne s členskými štátmi a tretími krajinami pridruženými k programu Horizont 2020 – rámcovému programu pre výskum a inováciu (2014 – 2020), ktoré sa zúčastňujú na programe PRIMA.

               (5)

               V súlade s článkom 1 ods. 2 rozhodnutia (EÚ) 2017/1324 sa Libanon stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Libanonu na programe PRIMA.

               (6)

               Rada 30. mája 2017 poverila Komisiu začať rokovania v mene Únie s Libanonom o Dohode o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA) („ďalej len „dohoda“), s výhradou prijatia rozhodnutia (EÚ) 2017/1324. Rokovania boli úspešne ukončené.

               (7)

               Dohoda by sa mala podpísať.

               (8)

               S cieľom umožniť účasť Libanonu na programe PRIMA hneď od začiatku by sa dohoda mala do ukončenia postupov potrebných na nadobudnutie jej platnosti predbežne vykonávať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA), s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Dohoda sa predbežne vykonáva odo dňa jej podpisu do ukončenia postupov potrebných na nadobudnutie jej platnosti.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 25. septembra 2017

            Za Radu

            predseda

         M. MAASIKAS

      (1)  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).


title: Rozhodnutie Rady (EÚ) 2018/473 z 19. marca 2018, ktorým sa vymenúva jeden člen Výboru regiónov navrhnutý Spolkovou republikou Nemecko

text:
               22.3.2018

               SK

               Úradný vestník Európskej únie

               L 79/24

         ROZHODNUTIE RADY (EÚ) 2018/473
   z 19. marca 2018,
   ktorým sa vymenúva jeden člen Výboru regiónov navrhnutý Spolkovou republikou Nemecko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Hansa-Josefa VOGELA sa uvoľnilo miesto člena Výboru regiónov,

         PRIJALA TOTO ROZHODNUTIE:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2020, vymenúva:

               —

               Dr Eckhard RUTHEMEYER, Bürgermeister der Stadt Soest.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 19. marca 2018

            Za Radu

            predseda

         R. PORODZANOV

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady z 19. marca 2018, ktorým sa obnovuje riadiaca rada Európskeho strediska pre rozvoj odborného vzdelávania

text:
               22.3.2018

               SK

               Úradný vestník Európskej únie

               C 107/3

         ROZHODNUTIE RADY
   z 19. marca 2018,
   ktorým sa obnovuje riadiaca rada Európskeho strediska pre rozvoj odborného vzdelávania
   (2018/C 107/03)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na nomináciu predloženú rumunskou vládou,
   keďže:

               (1)

               Rada svojimi rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pani Gabriely PETREOVEJ je pre Rumunsko k dispozícii jedno miesto člena riadiacej rady strediska v kategórii zástupcov vlád.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD:

               RUMUNSKO

               Pani Felicia Ioana SĂNDULESCU

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Bruseli 19. marca 2018

            Za Radu

            predseda

         R. PORODZANOV

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: Rozhodnutie Komisie (EÚ) 2018/479 z 20. marca 2018 o dlhodobej vnútroštátnej schéme pomoci pre poľnohospodárstvo v severných regiónoch Švédska [oznámené pod číslom C(2018) 1622]

text:
               22.3.2018

               SK

               Úradný vestník Európskej únie

               L 79/55

         ROZHODNUTIE KOMISIE (EÚ) 2018/479
   z 20. marca 2018
   o dlhodobej vnútroštátnej schéme pomoci pre poľnohospodárstvo v severných regiónoch Švédska

         [oznámené pod číslom C(2018) 1622]

   (Iba švédske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Akt o pristúpení Fínska, Rakúska a Švédska k Európskej únii, a najmä na jeho článok 142,
   keďže:

               (1)

               Rozhodnutím 96/228/ES (1) Komisia schválila dlhodobú vnútroštátnu schému pomoci pre poľnohospodárstvo v severných regiónoch Švédska (ďalej len „schéma severskej pomoci“), ktorú oznámilo Švédsko v súlade s článkom 143 aktu o pristúpení na účely povolenia podľa článku 142 aktu o pristúpení. Rozhodnutie 96/228/ES bolo nahradené rozhodnutím Komisie K(2010) 6050 (2). Uvedené rozhodnutie bolo naposledy zmenené vykonávacím rozhodnutím Komisie C(2015) 6592 (3).

               (2)

               Listom zo 17. novembra 2017 Švédsko navrhlo, aby Komisia zmenila rozhodnutie K(2010) 6050 na zjednodušenie správy tejto schémy a s cieľom zohľadniť zmeny v spoločnej poľnohospodárskej politike, ako aj ekonomický vývoj v poľnohospodárstve v severných regiónoch Švédska. Švédsko 6. decembra 2017 zaslalo Komisii dodatočné informácie týkajúce sa návrhu.

               (3)

               Vzhľadom na zmeny rozhodnutia K(2010) 6050, ktoré z toho vyplývajú, a na počet predchádzajúcich zmien je vhodné nahradiť uvedené rozhodnutie novým rozhodnutím.

               (4)

               Cieľom dlhodobej štátnej pomoci uvedenej v článku 142 aktu o pristúpení je zabezpečiť udržanie poľnohospodárskej činnosti v severných regiónoch, ktoré určila Komisia.

               (5)

               So zreteľom na faktory uvedené v článku 142 ods. 1 a 2 aktu o pristúpení je vhodné špecifikovať administratívne jednotky zoskupené podľa subregiónov, ktoré sa nachádzajú severne od 62. rovnobežky alebo v jej blízkosti a sú vystavené vplyvu porovnateľných klimatických podmienok, ktoré obzvlášť sťažujú poľnohospodársku činnosť. V týchto subregiónoch je hustota obyvateľstva 10 obyvateľov na kilometer štvorcový alebo menej, podiel využívanej poľnohospodárskej plochy (VPP) predstavuje 10 % alebo menej z celkovej plochy obce a podiel poľnohospodárskej plochy využívanej na pestovanie plodín určených na ľudskú spotrebu z VPP je menší alebo rovný 20 %. Mali by sem patriť aj subregióny, ktoré síce tieto požiadavky nespĺňajú, no v danej oblasti sú obklopené takými subregiónmi, ktoré ich spĺňajú.

               (6)

               S cieľom uľahčiť správu schémy a skoordinovať ju s podporou podľa nariadenia Európskeho parlamentu a Rady (EÚ) č. 1305/2013 (4) je vhodné zahrnúť do oblastí prijímajúcich pomoc v zmysle tohto rozhodnutia rovnaké obecné jednotky ako tie, ktoré patria do oblasti vymedzenej podľa článku 32 ods. 2 druhého pododseku nariadenia (EÚ) č. 1305/2013 v rámci programu rozvoja vidieka.

               (7)

               Referenčným obdobím, na ktoré by sa mal vzťahovať rozvoj poľnohospodárskej výroby a úroveň celkovej podpory, by pri využití dostupných vnútroštátnych štatistík ako základu a s cieľom zabezpečiť jednotné uplatňovanie na všetky sektory výroby mal byť rok 1993.

               (8)

               V súlade s článkom 142 aktu o pristúpení by celková výška poskytnutej pomoci mala byť dostatočná na udržanie poľnohospodárskej činnosti v severných regiónoch Švédska, nesmie však viesť k celkovej podpore prevyšujúcej úroveň podpory v predvstupovom referenčnom období, ktoré sa má stanoviť. S cieľom poskytnúť podporu podľa článku 142 aktu o pristúpení na primeranej úrovni vzhľadom na súčasné výrobné náklady a neprevýšiť pritom úroveň podpory v stanovenom predvstupovom referenčnom období je pri určovaní maximálne povolenej výšky pomoci podľa uvedeného článku vhodné zobrať do úvahy vývoj indexu spotrebiteľských cien vo Švédsku od roku 1993 do roku 2017.

               (9)

               Z toho vyplýva, že na základe údajov z roku 2017 a so zreteľom na 5-ročné vykazovacie obdobia stanovené v článku 143 ods. 2 aktu o pristúpení by sa mala maximálna ročná výška pomoci stanoviť na 422,92 milióna SEK, čo predstavuje priemer za 5-ročné obdobie od 1. januára 2018 do 31. decembra 2022.

               (10)

               Na zjednodušenie schémy severskej pomoci a poskytnutie flexibility Švédsku pri nasmerovaní pomoci do rôznych sektorov výroby by sa pre celkovú podporu mala stanoviť jedna maximálna priemerná ročná výška pomoci vrátane samostatnej maximálnej podpory na produkciu a prepravu kravského mlieka s cieľom zabezpečiť vyvážené rozdelenie podpory.

               (11)

               Pomoc by sa mala vyplácať ročne na základe výrobných faktorov (dobytčích jednotiek a hektárov) s výnimkou kravského mlieka, v prípade ktorého by sa mala poskytovať na základe výrobných jednotiek (kilogramov) v rámci celkových limitov stanovených v tomto rozhodnutí.

               (12)

               S cieľom urýchliť reakcie na nestálosť cien poľnohospodárskych výrobkov a udržať poľnohospodársku činnosť v severných regiónoch Švédska je vhodné povoliť Švédsku, aby na každý kalendárny rok určilo výšku pomoci na sektor v rámci kategórie pomoci a na výrobnú jednotku.

               (13)

               Švédsko by malo rozlišovať pomoc vo svojich severných regiónoch a stanoviť ročnú výšku pomoci v závislosti od závažnosti prírodných znevýhodnení a iných objektívnych a transparentných odôvodnených kritérií týkajúcich sa cieľov uvedených v článku 142 ods. 3 treťom pododseku aktu o pristúpení, ktoré spočívajú v udržiavaní tradičnej prvovýroby a spracovania osobitne prispôsobených klimatickým podmienkam dotknutých regiónov, v zlepšení štruktúr výroby, odbytu a spracovania poľnohospodárskych výrobkov, uľahčení nakladania s nimi a zabezpečení ochrany životného prostredia a zachovania krajiny.

               (14)

               Pomoc by sa mala vyplácať ročne na základe skutočného počtu oprávnených výrobných faktorov. Švédsko by však malo mať možnosť vyplácať pomoc na kravské mlieko, nosnice a jatočné ošípané, ako aj na prepravu kravského mlieka v mesačných splátkach. Pomoc na kravské mlieko musí vychádzať zo skutočnej výroby, aby sa zabezpečila kontinuita výroby.

               (15)

               Treba čo najskôr zabrániť nadmernej kompenzácii výrobcov spätným získavaním neoprávnených platieb, a to najneskôr do 1. júna nasledujúceho roku.

               (16)

               Podľa článku 142 ods. 2 aktu o pristúpení by pomoc poskytovaná v zmysle tohto rozhodnutia nemala viesť k zvýšeniu celkovej výroby nad rámec tradičnej úrovne výroby v oblasti, na ktorú sa vzťahuje schéma severskej pomoci.

               (17)

               Preto je potrebné stanoviť maximálny ročný počet oprávnených výrobných faktorov pre každú kategóriu pomoci a maximálny oprávnený ročný objem produkcie kravského mlieka na úroveň zodpovedajúcu úrovni v referenčných obdobiach alebo nižšej úrovni.

               (18)

               Ak počet výrobných faktorov v kategórii alebo objem produkcie kravského mlieka presahuje maximálnu úroveň v danom roku, počet oprávnených výrobných faktorov alebo objem kravského mlieka by sa v záujme dodržania 5-ročných priemerov mali znížiť o zodpovedajúci počet výrobných faktorov v kalendárnom roku nasledujúcom po roku, v ktorom bolo maximum prekročené, s výnimkou pomoci na prepravu kravského mlieka, nosníc a jatočných ošípaných a na kravské mlieko, v súvislosti s ktorými sa oprávnená suma môže znížiť o sumu zodpovedajúcu prekročeniu za posledný mesiac roku, v ktorom bolo maximum prekročené.

               (19)

               V súlade s článkom 143 ods. 2 aktu o pristúpení má Švédsko poskytnúť Komisii informácie o vykonávaní a účinkoch pomoci. Aby bolo možné lepšie posúdiť dlhodobé účinky pomoci a s cieľom stanoviť úrovne pomoci ako 5-ročné priemery, je vhodné každých päť rokov predložiť správu o sociálno-ekonomických účinkoch pomoci a každoročne predkladať správy obsahujúce finančné a iné implementačné informácie potrebné na zabezpečenie plnenia podmienok stanovených v tomto rozhodnutí.

               (20)

               Je vhodné špecifikovať pravidlá uplatniteľné na zmeny schémy pomoci, ktoré zaviedla Komisia alebo navrhlo Švédsko, s cieľom ochrániť oprávnené očakávania príjemcov pomoci a zabezpečiť kontinuitu schémy tak, aby bolo možné efektívne plniť ciele článku 142 aktu o pristúpení.

               (21)

               Švédsko by malo zaistiť prijatie vhodných kontrolných opatrení vo vzťahu k príjemcom pomoci. S cieľom zabezpečiť účinnosť uvedených opatrení a transparentnosť pri vykonávaní schémy severskej pomoci by tieto kontrolné opatrenia mali byť čo najviac zosúladené s tými, ktoré sa vykonávajú v rámci spoločnej poľnohospodárskej politiky.

               (22)

               Na dosiahnutie cieľa udržania výroby podľa článku 142 aktu o pristúpení a na uľahčenie správy pomoci by sa toto rozhodnutie malo uplatňovať od 1. januára 2018.

               (23)

               Rozhodnutie K(2010) 6050 by sa preto malo zrušiť s účinnosťou od 1. januára 2018. Je vhodné stanoviť prechodné opatrenia týkajúce sa predkladania správ o podpore podľa článku 142 aktu o pristúpení vyplatenej v roku 2017 v zmysle rozhodnutia K(2010) 6050,

         PRIJALA TOTO ROZHODNUTIE:
   Článok 1
   Povolená pomoc
   1.   Od 1. januára 2018 do 31. decembra 2022 je Švédsko oprávnené uplatňovať dlhodobú schému pomoci pre poľnohospodárstvo v severných regiónoch uvedených v prílohe I.
   2.   Celková výška poskytnutej pomoci nesmie presiahnuť 422,92 milióna SEK za kalendárny rok. Maximálne ročné sumy sa považujú za ročné priemery pomoci poskytnutej v období piatich kalendárnych rokov, na ktoré sa vzťahuje toto rozhodnutie.
   3.   Kategórie pomoci a sektory výroby pre každú kategóriu, maximálne povolené priemerné ročné sumy podľa odseku 2 vrátane samostatnej maximálnej sumy na produkciu a prepravu kravského mlieka, ako aj maximálny ročný počet oprávnených výrobných faktorov podľa kategórie pomoci sú stanovené v prílohe II.
   4.   Pomoc sa poskytuje na základe oprávnených výrobných faktorov alebo objemu výroby takto:

               a)

               na kilogram skutočne vyprodukovaného mlieka v prípade produkcie kravského mlieka;

               b)

               na dobytčiu jednotku v prípade chovu hospodárskych zvierat;

               c)

               na hektár v prípade rastlinnej a záhradníckej výroby vrátane bobuľového ovocia;

               d)

               ako náhrada skutočných nákladov na prepravu kravského mlieka po odpočítaní akejkoľvek inej verejnej podpory na tie isté náklady.

         Pomoc viazaná na objem výroby možno poskytnúť len na produkciu kravského mlieka a v žiadnom prípade sa pomoc nesmie viazať na budúcu produkciu.
   Koeficienty, ktorými sa prepočítava na dobytčie jednotky v prípade rôznych kategórií hospodárskych zvierat, sú uvedené v prílohe II.
   5.   V súlade s odsekom 3 a v rámci limitov uvedených v prílohe II Švédsko rozlišuje pomoc vo svojich severných regiónoch a každý rok stanovuje výšku pomoci podľa výrobného faktora, nákladov alebo výrobnej jednotky na základe objektívnych kritérií, ktoré sa týkajú závažnosti prírodných znevýhodnení, a iných faktorov, ktoré prispievajú k dosiahnutiu cieľov uvedených v článku 142 ods. 3 treťom pododseku aktu o pristúpení.
   Článok 2
   Referenčné obdobia
   Pokiaľ ide o množstvá a úroveň podpory stanovené v článku 1 tohto rozhodnutia, je referenčným obdobím uvedeným v článku 142 ods. 3 prvom pododseku druhej zarážke aktu o pristúpení rok 1993
   Článok 3
   Podmienky poskytovania pomoci
   1.   Švédsko stanovuje v rámci limitov uvedených v tomto rozhodnutí podmienky poskytovania pomoci rôznym kategóriám príjemcov. Tieto podmienky zahŕňajú uplatňované kritériá oprávnenosti a výberu a zabezpečuje sa nimi rovnaké zaobchádzanie s príjemcami.
   2.   Pomoc sa vypláca príjemcom na základe skutočných výrobných faktorov alebo, pokiaľ ide o produkciu kravského mlieka, objemu skutočnej produkcie podľa článku 1 ods. 4
   3.   Pomoc sa vypláca ročne s výnimkou pomoci na kravské mlieko, pomoci na prepravu kravského mlieka, nosníc a jatočných ošípaných, v prípade ktorých môže byť pomoc vyplácaná v mesačných splátkach.
   4.   Prekročenie maximálneho ročného počtu výrobných faktorov alebo objemov oprávnených na pomoc podľa prílohy II sa zohľadní ako zodpovedajúce zníženie počtu výrobných faktorov v roku nasledujúcom po prekročení, pokiaľ sa pomoc vypláca v ročných splátkach, alebo v poslednom mesiaci roka, pokiaľ sa pomoc vypláca mesačne.
   5.   Švédsko prijme primerané opatrenia, aby zabránilo prekročeniu uvedenému v odseku 4, pokiaľ sa takéto prekročenie zdá pravdepodobné na základe oficiálnych alebo úradne overených štatistických odhadov.
   6.   Preplatok alebo neoprávnená platba v prospech príjemcu sa získajú späť odpočítaním zodpovedajúcich súm z pomoci vyplatenej príjemcovi nasledujúci rok, alebo sa získajú späť iným spôsobom v danom roku, pokiaľ už príjemcovi nebude vyplácaná žiadna pomoc. Neoprávnené sumy sa musia získať späť do 1. júna nasledujúceho roka.
   Článok 4
   Informácie a kontrolné opatrenia
   1.   V rámci informácií poskytovaných podľa článku 143 ods. 2 aktu o pristúpení Švédsko do 1. júna každého roku predloží Komisii informácie o vykonávaní pomoci poskytovanej podľa tohto rozhodnutia počas predchádzajúceho kalendárneho roku.
   Tieto informácie sa týkajú najmä:

               a)

               identifikácie obecných jednotiek, v ktorých bola pomoc vyplatená, prostredníctvom podrobnej mapy a prípadne iných údajov;

               b)

               celkovej výroby, ktorá sa vzťahuje na vykazovaný rok, v prípade subregiónov oprávnených na pomoc podľa tohto rozhodnutia vyjadrenej v množstvách pre každý z výrobkov uvedených v prílohe II;

               c)

               celkového počtu výrobných faktorov a množstiev, počtu výrobných faktorov a množstiev oprávnených na pomoc a počtu podporovaných výrobných faktorov a množstiev na sektor výroby podľa prílohy II s rozpisom podľa výrobkov v rámci každého sektora vrátane uvedenia prekročenia maximálneho povoleného ročného počtu výrobných faktorov a množstiev, ako aj opisu prípadných opatrení prijatých s cieľom zabrániť takémuto prekročeniu;

               d)

               celkovej vyplatenej pomoci, celkovej výšky pomoci na kategóriu pomoci a typ výroby, súm vyplatených príjemcom podľa výrobného faktora/inej jednotky, ako aj kritérií rozlišujúcich výšku pomoci podľa subregiónov a typov poľnohospodárskych podnikov alebo na základe iných aspektov;

               e)

               uplatňovaného platobného systému s podrobnými údajmi o akýchkoľvek zálohách na základe odhadov, konečných platieb, ako aj zistených preplatkov a ich spätného získania;

               f)

               výšky pomoci vyplatenej podľa článku 32 nariadenia (EÚ) č. 1305/2013 v rámci administratívnych jednotiek, na ktoré sa vzťahuje toto rozhodnutie;

               g)

               odkazov na vnútroštátne právne predpisy, na základe ktorých sa pomoc poskytuje.

         2.   Do 1. júna 2023 Švédsko predloží Komisii okrem výročnej správy za rok 2022 správu pokrývajúcu 5-ročné obdobie od 1. januára 2018 do 31. decembra 2022. Táto správa musí zahŕňať aj podporu poskytnutú v priebehu rokov 2016 a 2017 v zmysle rozhodnutia K(2010) 6050.
   V správe sa uvádzajú najmä:

               a)

               celková výška pomoci vyplatená počas 5-ročného obdobia a jej rozdelenie medzi kategórie pomoci, typy produkcie a subregióny;

               b)

               celkový objem výroby v prípade každej kategórie pomoci za rok a za 5-ročné obdobie, počet výrobných faktorov a úrovne príjmov poľnohospodárov v regiónoch oprávnených na pomoc;

               c)

               vývoj poľnohospodárskej výroby, spracovania a marketingu v sociálnom a ekonomickom kontexte severných regiónov;

               d)

               účinky pomoci na ochranu životného prostredia a zachovanie krajiny;

               e)

               návrhy na strednodobý rozvoj pomoci na základe údajov uvedených v správe.

         3.   Švédsko poskytuje údaje formou zlučiteľnou so štatistickými normami Únie.
   4.   Švédsko prijme všetky opatrenia nevyhnutné na uplatňovanie tohto rozhodnutia a vhodné kontrolné opatrenia vo vzťahu k príjemcom pomoci.
   5.   Kontrolné opatrenia sa v čo najväčšej možnej miere zosúladia s kontrolnými systémami uplatňovanými v rámci systémov podpory Únie.
   Článok 5
   Uplatňovanie akýchkoľvek zmien
   1.   Na základe informácií o systéme podpory podľa článku 4 a so zreteľom na kontext poľnohospodárskej výroby z vnútroštátneho hľadiska a z hľadiska Únie, ako aj na iné relevantné faktory Švédsko predloží Komisii v roku 2022 príslušné návrhy na zmenu pomoci schválenej v zmysle tohto rozhodnutia a na jej predĺženie o päťročné obdobie.
   2.   Ak sa Komisia rozhodne zmeniť toto rozhodnutie, najmä na základe akýchkoľvek zmien v spoločných organizáciách trhov alebo systéme priamej podpory alebo na základe zmeny miery akejkoľvek schválenej vnútroštátnej poľnohospodárskej štátnej pomoci, akákoľvek zmena pomoci schválenej týmto rozhodnutím sa uplatňuje až od roka nasledujúceho po roku, v ktorom bola zmena prijatá.
   Článok 6
   Zrušenie
   Rozhodnutie K(2010) 6050 sa zrušuje s účinnosťou od 1. januára 2018.
   Článok 6 ods. 1 uvedeného rozhodnutia sa však naďalej uplatňuje na pomoc poskytnutú na základe uvedeného rozhodnutia v roku 2017.
   Článok 7
   Uplatňovanie
   Toto rozhodnutie sa uplatňuje od 1. januára 2018.
   Článok 8
   Adresáti
   Toto rozhodnutie je určené Švédskemu kráľovstvu.

      V Bruseli 20. marca 2018

            Za Komisiu

         Phil HOGAN

            člen Komisie

      (1)  Rozhodnutie Komisie 96/228/ES z 28. februára 1996 o dlhodobej vnútroštátnej schéme pomoci na pomoc poľnohospodárom v severných oblastiach Švédska (Ú. v. ES L 76, 26.3.1996, s. 29).

      (2)  Rozhodnutie Komisie K(2010) 6050 z 8. septembra 2010 o dlhodobej vnútroštátnej schéme pomoci na pomoc poľnohospodárom v severných oblastiach Švédska.

      (3)  Vykonávacie rozhodnutie Komisie C(2015) 6592 z 1. októbra 2015, ktorým sa mení rozhodnutie K(2010) 6050 o dlhodobej vnútroštátnej schéme pomoci pre poľnohospodárstvo v severných regiónoch Švédska.

      (4)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).

      PRÍLOHA I
      SUBREGIÓN 1

                  Provincia

                  Obecná jednotka

                  Farnosť

                  Dalarna

                  Älvdalen

                  Idre

                  Jämtland

                  Krokom

                  Hotagen

                  Strömsund

                  Frostviken

                  Åre

                  Åre

                  Kall

                  Undersåker

                  Berg

                  Storsjö

                  Härjedalen

                  Linsell

                  Hede

                  Ljusnedal

                  Tännäs

                  Västerbotten

                  Storuman

                  Tärna

                  Sorsele

                  Sorsele

                  Dorotea

                  Risbäck

                  Vilhelmina

                  Vilhelmina

                  Norrbotten

                  Arvidsjaur

                  Arvidsjaur

                  Arjeplog

                  Arjeplog

                  Jokkmokk

                  Jokkmokk

                  Porjus

                  Pajala

                  Muonionalusta

                  Junosuando

                  Gällivare

                  Gällivare

                  Nilivaara

                  Malmberget

                  Kiruna

                  Jukkasjärvi

                  Vittangi

                  Karesuando

                     Poľnohospodárska plocha subregiónu 1

                     6 700  ha

            SUBREGIÓN 2

                  Provincia

                  Obecná jednotka

                  Okres

                  Dalarna

                  Malung

                  Lima

                  Transtrand

                  Älvdalen

                  Särna

                  Västernorrland

                  Örnsköldsvik

                  Trehörningsjö

                  Jämtland

                  Ragunda

                  Borgvattnet

                  Stugun

                  Bräcke

                  Bräcke

                  Nyhem

                  Håsjö

                  Sundsjö

                  Revsund

                  Bodsjö

                  Krokom

                  Näskott

                  Aspås

                  Ås

                  Laxsjö

                  Föllinge

                  Offerdal

                  Alsen

                  Strömsund

                  Ström

                  Alanäs

                  Gåxsjö

                  Hammerdal

                  Bodum

                  Tåsjö

                  Åre

                  Mattmar

                  Mörsil

                  Hallen

                  Berg

                  Berg

                  Hackås

                  Oviken

                  Myssjö

                  Åsarne

                  Klövsjö

                  Rätan

                  Härjedalen

                  Sveg

                  Vemdalen

                  Ängersjö

                  Lillhärdal

                  Östersund

                  Östersund

                  Frösö

                  Sunne

                  Näs

                  Lockne

                  Marieby

                  Brunflo

                  Kyrkås

                  Lit

                  Häggenås

                  Västerbotten

                  Vindeln

                  Vindeln

                  Åmsele

                  Norsjö

                  Norsjö

                  Malå

                  Malå

                  Storuman

                  Stensele

                  Sorsele

                  Gargnäs

                  Dorotea

                  Dorotea

                  Åsele

                  Åsele

                  Fredrika

                  Lycksele

                  Lycksele

                  Björksele

                  Örträsk

                  Skellefteå

                  Boliden

                  Fällfors

                  Jörn

                  Kalvträsk

                  Norrbotten

                  Jokkmokk

                  Vuollerim

                  Övertorneå

                  Svanstein

                  Pajala

                  Pajala

                  Korpilombolo

                  Tärendö

                  Gällivare

                  Hakkas

                     Poľnohospodárska plocha subregiónu 2

                     46 600  ha

            SUBREGIÓN 3

                  Provincia

                  Obecná jednotka

                  Okres

                  Värmland

                  Torsby

                  Södra Finnskoga

                  Dalarna

                  Älvdalen

                  Älvdalen

                  Gävleborg

                  Nordanstig

                  Hassela

                  Ljusdal

                  Hamra

                  Los

                  Kårböle

                  Västernorrland

                  Ånge

                  Haverö

                  Timrå

                  Ljustorp

                  Härnösand

                  Stigsjö

                  Viksjö

                  Sundsvall

                  Indal

                  Holm

                  Liden

                  Kramfors

                  Nordingrå

                  Vibyggerå

                  Ullånger

                  Torsåker

                  Sollefteå

                  Graninge

                  Junsele

                  Edsele

                  Ramsele

                  Örnsköldsvik

                  Örnsköldsvik

                  Anundsjö

                  Skorped

                  Sidensjö

                  Nätra

                  Själevad

                  Mo

                  Gideå

                  Björna

                  Jämtland

                  Ragunda

                  Ragunda

                  Bräcke

                  Hällesjö

                  Krokom

                  Rödön

                  Strömsund

                  Fjällsjö

                  Åre

                  Marby

                  Härjedalen

                  Älvros

                  Överhogdal

                  Ytterhogdal

                  Östersund

                  Norderö

                  Västerbotten

                  Nordmaling

                  Nordmaling

                  Bjurholm

                  Bjurholm

                  Robertsfors

                  Bygdeå

                  Nysätra

                  Vännäs

                  Vännäs

                  Umeå

                  Umeå Landsförsamling

                  Tavelsjö

                  Sävar

                  Skellefteå

                  Skellefteå Landsförsamling

                  Kågedalen

                  Byske

                  Lövånger

                  Burträsk

                  Norrbotten

                  Överkalix

                  Överkalix

                  Kalix

                  Nederkalix

                  Töre

                  Övertorneå

                  Övertorneå

                  Hietaniemi

                  Älvsbyn

                  Älvsby

                  Luleå

                  Luleå Domkyrkoförsamling

                  Örnäset

                  Nederluleå

                  Råneå

                  Piteå

                  Piteå Stadsförsamling

                  Hortlax

                  Piteå Landsförsamling

                  Norrfjärden

                  Boden

                  Överluleå

                  Gunnarsbyn

                  Edefors

                  Sävast

                  Haparanda

                  Nedertorneå-Haparanda

                  Karl Gustav

                     Poľnohospodárska plocha subregiónu 3

                     108 650  ha

            SUBREGIÓN 4

                  Provincia

                  Obecná jednotka

                  Okres

                  Värmland

                  Torsby

                  Lekvattnet

                  Nyskoga

                  Norra Finnskoga

                  Dalby

                  Norra Ny

                  Filipstad

                  Rämmen

                  Hagfors

                  Gustav Adolf

                  Dalarna

                  Vansbro

                  Järna

                  Nås

                  Äppelbo

                  Malung

                  Malung

                  Rättvik

                  Boda

                  Ore

                  Orsa

                  Orsa

                  Mora

                  Våmhus

                  Venjan

                  Falun

                  Bjursås

                  Ludvika

                  Säfsnäs

                  Gävleborg

                  Ovanåker

                  Ovanåker

                  Voxna

                  Nordanstig

                  Ilsbo

                  Harmånger

                  Jättendal

                  Gnarp

                  Bergsjö

                  Ljusdal

                  Ljusdal

                  Färila

                  Ramsjö

                  Järvsö

                  Bollnäs

                  Rengsjö

                  Undersvik

                  Arbrå

                  Hudiksvall

                  Bjuråker

                  Västernorrland

                  Ånge

                  Borgsjö

                  Torp

                  Timrå

                  Timrå

                  Hässjö

                  Tynderö

                  Härnösand

                  Härnösands Domkyrkoförsamling

                  Högsjö

                  Häggdånger

                  Säbrå

                  Hemsö

                  Sundsvall

                  Sundsvalls Gustav Adolf

                  Skönsmon

                  Skön

                  Alnö

                  Sättna

                  Selånger

                  Stöde

                  Tuna

                  Attmar

                  Njurunda

                  Kramfors

                  Gudmundrå

                  Nora

                  Skog

                  Bjärtrå

                  Styrnäs

                  Dal

                  Ytterlännäs

                  Sollefteå

                  Sollefteå

                  Multrå

                  Långsele

                  Ed

                  Resele

                  Helgum

                  Ådals-Liden

                  Boteå

                  Överlännäs

                  Sånga

                  Örnsköldsvik

                  Arnäs

                  Grundsunda

                  Jämtland

                  Ragunda

                  Fors

                  Västerbotten

                  Umeå

                  Umeå Stadsförsamling

                  Teg

                  Ålidhem

                  Holmsund

                  Hörnefors

                  Holmön

                  Umeå Maria

                  Skellefteå

                  Skellefteå Sankt Olov

                  Skellefteå Sankt Örjan

                  Bureå

                     Poľnohospodárska plocha subregiónu 4

                     69 050  ha

            SUBREGIÓN 5

                  Provincia

                  Obecná jednotka

                  Okres

                  Värmland

                  Kil

                  Boda

                  Eda

                  Eda

                  Järnskog

                  Skillingmark

                  Köla

                  Torsby

                  Fryksände

                  Vitsand

                  Östmark

                  Grums

                  Värmskog

                  Årjäng

                  Silbodal

                  Sillerud

                  Karlanda

                  Holmedal

                  Blomskog

                  Trankil

                  Västra Fågelvik

                  Töcksmark

                  Östervallskog

                  Sunne

                  Gräsmark

                  Lysvik

                  Filipstad

                  Gåsborn

                  Hagfors

                  Hagfors

                  Ekshärad

                  Norra Råda

                  Sunnemo

                  Arvika

                  Arvika Östra

                  Arvika Västra

                  Stavnäs

                  Högerud

                  Glava

                  Bogen

                  Gunnarskog

                  Ny

                  Älgå

                  Mangskog

                  Brunskog

                  Säffle

                  Svanskog

                  Långserud

                  Dalarna

                  Gagnef

                  Mockfjärd

                  Gagnef

                  Floda

                  Leksand

                  Leksand

                  Djura

                  Ål

                  Siljansnäs

                  Rättvik

                  Rättvik

                  Mora

                  Mora

                  Sollerön

                  Falun

                  Svärdsjö

                  Enviken

                  Gävleborg

                  Ockelbo

                  Ockelbo

                  Ovanåker

                  Alfta

                  Gävle

                  Hamrånge

                  Söderhamn

                  Söderhamn

                  Sandarne

                  Skog

                  Ljusne

                  Söderala

                  Bergvik

                  Mo

                  Trönö

                  Norrala

                  Bollnäs

                  Bollnäs

                  Segersta

                  Bollnäs

                  Hanebo

                  Hudiksvall

                  Hudiksvall

                  Idenor

                  Hälsingtuna

                  Rogsta

                  Njutånger

                  Enånger

                  Delsbo

                  Norrbo

                  Forsa

                  Hög

                     Poľnohospodárska plocha subregiónu 5

                     72 300  ha

      PRÍLOHA II

                  Maximálna priemerná ročná pomoc na päťročné obdobie od 1. januára 2018 do 31. decembra 2022(v miliónoch SEK)

                  Maximálny ročný počet oprávnených výrobných faktorov alebo objemov (1)

                  Kravské mlieko a pomoc na prepravu kravského mlieka

                  450 000 000  kg

                  Kozy, jatočné ošípané, prasnice, nosnice

                  17 000  DJ

                  Bobuľové ovocie, zelenina a zemiaky

                  3 660  hektárov

                     POMOC SPOLU

                  422,92 (2)

         (1)  Koeficienty prepočtu na dobytčie jednotky (DJ): v prípade kozy predstavuje 0,15 DJ, jatočnej ošípanej 0,10 DJ, prasnice 0,33 DJ a nosnice 0,01 DJ.

         (2)  Z čoho maximálnu výšku podpory 395,9 mil. SEK možno poskytnúť v prospech kategórie kravského mlieka a pomoci na prepravu kravského mlieka.